NORAKSTS

|  |  |
| --- | --- |
| 20.02.2024. | Nr.2/2 |

###### JELGAVAS VALSTSPILSĒTAS PAŠVALDĪBAS IZGLĪTĪBAS IESTĀŽU VADĪTĀJU MĒNEŠA DARBA ALGAS LIKMES NOTEIKŠANA

**Atklāti balsojot: PAR – 13** (A.Rāviņš, R.Vectirāne, V.Ļevčenoks, M.Buškevics, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**, **BALSOJUMĀ NEPIEDALĀS – 1** (I.Bandeniece),

Saskaņā ar Pašvaldību likuma 4. panta 4. punktu, Ministru kabineta 2016. gada 5. jūlija noteikumu Nr. 445 “Pedagogu darba samaksas noteikumi” 4., 6. un 9. punktu, Ministru kabineta 2022. gada 21. jūnija noteikumiem Nr. 376 “Kārtība, kādā aprēķina un sadala valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs” un noteikumiem “Jelgavas valstspilsētas pašvaldības dibinātas vispārējās izglītības, profesionālās izglītības, interešu izglītības un profesionālās ievirzes izglītības iestādes vadītāja darba izvērtēšanas kritēriji augstākas mēneša darba algas likmes noteikšanai”, kas izdoti ar Jelgavas valstspilsētas pašvaldības domes 2023. gada 24. augusta lēmumu Nr. 9/8 “Noteikumu “Jelgavas valstspilsētas pašvaldības dibinātas vispārējās izglītības, profesionālās izglītības, interešu izglītības un profesionālās ievirzes izglītības iestādes vadītāja darba izvērtēšanas kritēriji augstākas mēneša darba algas likmes noteikšanai” izdošana”,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Noteikt Jelgavas valstspilsētas pašvaldības izglītības iestāžu (izņemot pirmsskolas izglītības iestāžu) vadītāju mēneša darba algas likmi līdz 2024. gada 31. augustam (1. pielikums).
2. Noteikt Jelgavas valstspilsētas pašvaldības pirmsskolas izglītības iestāžu vadītāju mēneša darba algas likmi līdz 2024. gada 31. augustam (2. pielikums).
3. Ar šī lēmuma spēkā stāšanās dienu spēku zaudē Jelgavas valstspilsētas pašvaldības domes 2023. gada 27. oktobra lēmums Nr. 11/4 “Jelgavas valstspilsētas pašvaldības izglītības iestāžu vadītāju mēneša darba algas likmes noteikšana”.
4. Lēmums piemērojams ar 2024. gada 1. janvāri.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2024. gada 20. februārī